ఉన్నతమైన జీవితమంటే సంపదలను పోగేసుకోవడం, సుఖవంతమైన వసతులను కల్పించుకోవడం కానేకాదు. ఉత్తమ సాంస్కృతిక శోభితమైన జీవితమే గొప్పజీవితం. ‘పౌరుల నైతిక అభివృద్ధే నిజమైన దేశాభివృద్ధి’ అని అంబేడ్కర్ అభివృద్ధికి సముచితమైన నిర్వచనం చెప్పారు. ఈ నైతిక ప్రగతిని భాష, సాహిత్యాల నుండి అందిపుచ్చుకోవాలి. ఇలాంటి సోయిని దశదిశలా కలిగించటానికి ప్రపంచ తెలుగు మహాసభలు ఎంతగానో దోహదపడతాయి.ప్రభుత్వానికి నిర్దిష్టమైన భాషా విధానం, సాంస్కృతిక విధానం ఉండాలి. భాష నేల వంటిది. మిగతా శాస్త్రాలు విత్తనాల వంటివి. నేలను సారవంతంగా, సురక్షితంగా ఉంచుకుంటేనే మిగతా విత్తనాలు మొలకెత్తి ఫలసంపద అందిస్తాయి. మూలాలను పరిరక్షించకుండా ఫలాలను భక్షించాలని ప్రయత్నం చేయడం వల్ల అనేక నిశ్శబ్ద ప్రమాదాలు సంభవిస్తాయి. మాతృభాషలో విద్యాబోధన సాగాలని సామాజిక శాస్త్రవేత్తలు, మేధావులు వాదించారు. ఇంటర్ మీడియట్ వరకు తెలుగును తప్పనిసరిగా బోధించాలని తెలంగాణ ప్రభుత్వం చారిత్రాత్మక నిర్ణయం తీసుకోవడం ఎంతో అభినందనీయం. ఈ నిర్ణయాన్ని ప్రణాళికాబద్ధంగా, నిర్ణయాత్మకంగా అమలు చేయాలి. తెలంగాణ ఉద్యమం తెలుగు భాషా సాహిత్యాల మూలాలను, చరిత్ర ఆనవాళ్ళను పునర్నిర్వచించింది. తెలంగాణ నేలపైననే తెలుగు భాషా, సాహిత్యాలు నవనవోన్మేషంగా వర్ధిల్లాయని, ఆమోదయోగ్యమైన కొత్త ప్రతిపాదనలు వెలుగులోకి వచ్చాయి. తెలుగు సాహిత్యాన్ని పరిపుష్టం చేసిన ఎన్నో ప్రక్రియలకు తెలంగాణ ప్రాంత కవులే నారుపోసి నీరుపోశారని పరిశోధనలు నిరూపిస్తున్నాయి. ఉమ్మడి ఆంధ్రప్రదేశ్లో నిరాదరణకు గురైన తెలంగాణ భాష వైభవ ప్రాభవాలను తవ్విపోస్తున్నారు. నన్నయాది కవుల పరిమితులను విశ్లేషిస్తూ పాల్కుర్కి సోమన స్వతంత్ర సాహిత్య వ్యక్తిత్వానికి నీరాజనాలు పలుకుతున్నారు. తెలుగు ఘనకీర్తిని ప్రపంచానికి చాటిచెబుతూనే ప్రత్యేకంగా తెలంగాణ అస్తిత్వ స్ఫూర్తిని నొక్కిచ్పెపడం తెలుగు మహాసభల ఆశయం. ‘తెలుగుదేశ చరిత్రకు తెలంగాణ విత్తనం’ అని కొమర్రాజు లక్ష్మణరావు ఏనాడో నిర్ధారించారు. ఈ దశాబ్దపు సాహిత్యం గురించి మాట్లాడుకోవాలంటే అది తెలంగాణ కేంద్రంగా వెలువడిన సాహిత్యమేనని ఖచ్చితంగా చెప్పవచ్చు. తెలంగాణ ఉద్యమానికి, సాహిత్యానికి వినూతన జవసత్వాలను అందించిన ఘనత ప్రధానంగా దళిత బహుజనులకే దక్కుతుంది. శ్రామిక వర్గానికి చెందిన ప్రజలే అసలైన భాషా పరిరక్షకులు.తెలుగు మహాసభల సందర్భంగా వందలాది పుస్తకాలను ముద్రించడం ఎంతో ప్రయోజనకరం. ఈ కృషి డిసెంబర్ 19తో ఆగిపోకుండా తెలంగాణ సాహిత్య అకాడమీ నేతృత్వంలో నిరంతరం కొనసాగితే తెలుగు సాహిత్యానికి, భాషకు అపురూపమైన మేలు జరుగుతుంది.కోయి కోటేశ్వరరావు
unnatamaina jeevitamante sampadalanu pogesukovadam, sukhavantamaina vasatulanu kalpinchukovadam kaanekaadu. uttama saamskrutika sobhitamaina jeevitame goppajeevitam. ‘pourula naitika abhivruddhe nijamaina deshaabhivruddhi’ ani ambedker abhivruddhiki samuchitamaina nirvachanam cheppaaru. ee naitika pragatini bhasha, saahityaala nundi andipuchukovali. ilanti soini dasadisalaa kaliginchataaniki prapancha telugu mahasabhalu entagaano dohadapadataayi.prabhutvaaniki nirdishtamaina bhasha vidhaanam, saamskrutika vidhaanam undaali. bhasha neela vantidi. migata saastraalu vittanaala vantivi. neelanu saaravantamgaa, surakshitamgaa unchukuntene migata vittanaalu molaketti phalasampada andistaayi. muulaalanu parirakshinchakundaa phalaalanu bhakshinchaalani prayatnam cheyadam valla aneka nissabda pramaadaalu sambhavistaayi. maatrubhaashalo vidyaabodhana saagaalani saamaajika saastravettalu, medhaavulu vaadinchaaru. inter mediat varaku telugunu tappanisarigaa bodhinchaalani telamgaana prabhutvam chaaritraatmaka nirnayam teesukovadam entho abhinandaneeyam. ee nirnayaanni pranaalikaabaddhamgaa, nirnayaatmakamgaa amalu cheyali. telamgaana udyamam telugu bhasha saahityaala muulaalanu, charitra aanavaallanu punarnirvachinchindi. telamgaana nelapainane telugu bhasha, saahityaalu navanavonmeshamgaa vardhillaayani, aamodayogyamaina kotta pratipaadanalu veluguloki vachayi. telugu saahityaanni paripushtam chesina enno prakriyalaku telamgaana praanta kavule naruposi neeruposaarani parisodhanalu niruupistunnaayi. ummadi aandhrapradeshlo niraadaranaku guraina telamgaana bhasha vaibhava praabhavaalanu tavvipostunnaru. nannayaadi kavula parimitulanu vislaeshistuu palkurki somana swatantra saahitya vyaktitvaaniki neeraajanaalu palukutunnaru. telugu ghanakeertini prapanchaaniki chaatichebutuunee pratyekamgaa telamgaana astitva sphuurtini nokkichpedapam telugu mahasabhala aasayam. ‘telugudesa charitraku telamgaana vittanam’ ani komarraju lakshmanarao enado nirdhaarinchaaru. ee dasabdapu saahityam gurinchi matladukovalante adhi telamgaana kendramgaa veluvadina saahityamenani khachitamgaa cheppavachhu. telamgaana udyamaaniki, saahityaaniki vinuutana javasatvaalanu andinchina ghanata pradhaanamgaa dalita bahujanulake dakkutundi. shraamika vargaaniki chendina prajale asalaina bhasha parirakshakulu.telugu mahasabhala sandarbhamgaa vandalaadi pustakaalanu mudrinchadam entho prayojanakaram. ee krushi dissember 19thoo agipokunda telamgaana saahitya akadami netrutvamlo nirantaram konasagithe telugu saahityaaniki, bhashaku apuroopamaina melu jarugutundi.koyi koteshwararao